Yohane Gualberto

Yohane Gualberto (995 hivi - 12 Julai 1073) alikuwa mmonaki wa Toscana, Italia ya Kati aliyeanzisha urekebisho wa Vallombrosa. Kabla ya hapo alikuwa askari kutoka familia maarufu ya Visdomini. Ndugu yake alipouawa, alipaswa kulipa kisasi kwa kumuua muuaji. Alipompata, huyo alimpigia magoti na kunyosha mikono kama Yesu msalabani akimuomba msamaha. Ilikuwa siku ya Ijumaa Kuu. Hapo Yohane alitupa upanga wake na kumkumbatia. Baada ya hapo alijiunga na monasteri ya Wabenedikto wa San Miniato. Aliposhindana na abati na askofu wake wenye tabia ya usimoni, ambao yeye aliupiga vita, aliacha jumuia na mwaka 1036 alifika pamoja na wenzake kadhaa huko Vallombrosa . Baada ya Papa kuthibitisha nia yao, shirika lilistawi sana. Mwaka 1193 alitangazwa na Papa Celestino III kuwa mtakatifu. Sikukuu yake huadhimishwa tarehe ya kifo chake. Tazama pia Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Tanbihi Marejeo ya Kiswahili John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 241-242 Marejeo ya lugha nyingine F. Salvestrini, Disciplina Caritatis, Il monachesimo vallombrosano tra medioevo e prima età moderna, Rome, Viella, 2008. F. Salvestrini, Santa Maria di Vallombrosa. Patrimonio e vita economica di un grande monastero medievale, Florence, Olschki, 1998. Salvestrini, F. (2010). Santa Vallombrosani in Liguria. Storia di una presenza monastica fra Dodicesimo e Diciassettesimo secolo. Rome: Viella. F. Salvestrini, mhr. (2011). I Vallombrosani in Lombardia (XI-XVIII secolo). Milan-Lecco: ERSAF. Viungo vya nje "St. John Gualbert, Abbot", Butler's Lives of the Saints Patron Saints Index: St John Gualbert Ilihifadhiwa 5 Agosti 2006 kwenye Wayback Machine. Saint of the Day, July 12: John Gualbert Ilihifadhiwa 30 Desemba 2009 kwenye Wayback Machine. at SaintPatrickDC.org Catholic Online - Saints & Angels: St John Gualbert, Abbot